
DR.30.10.2008 111 
 
 

Dato' Mukhriz bin Tun Mahathir [Jerlun]:  Terima kasih Tuan Yang di-Pertua, 
terima kasih Yang Berhormat Menteri.  Saya ingin menyentuh apa yang Yang Berhormat 
sebut tadi mengenai FTA dengan Amerika Syarikat.  Kalau kita sudah tahu keadaan di 
Amerika Syarikat begitu tidak menentu bukan hanya dari segi ekonominya yang kian 
merosot, skandal kewangan dan juga pilihan raya yang bakal dilaksanakan tidak lama lagi.  
Tidakkah lebih wajar untuk kita buat masa ini tangguhkan dahulu perbincangan dan 
perundingan kita dengan pihak Kerajaan Amerika Syarikat tentang FTA ini sehinggalah 
keadaan lebih stabil dan kita benar-benar yakin bahawa segala yang kita putuskan itu akan 
mempertahankan ekonomi kita daripada sebarang masalah kelak. 

Yang keduanya, berkait juga dengan apa yang telah dibangkitkan oleh Yang 
Berhormat dari Pokok Sena mengenai lawatan-lawatan yang dibuat oleh kerajaan-kerajaan 
negeri di bawah Pakatan Rakyat.  Contohnya Kerajaan Negeri Pulau Pinang yang telah 
diketuai oleh Ketua Menterinya sendiri ke Emiriyah Arab Bersatu di mana mereka sudah 
tentu mempromosikan negeri Pulau Pinang itu sebagai satu destinasi pelaburan yang baik.  
Tidakkah Yang Berhormat Menteri rasakan tidak adil bahawa Kerajaan Barisan Nasional 
yang telah sekian lama membangunkan negeri tersebut tetapi apabila kalah di pilihan raya 
tiba-tiba pihak Pakatan Rakyat pula mengambil kredit, belum cukup setahun jagung pun 
memerintah negeri itu tetapi mempromosikan negerinya seolah-olah dialah yang membawa 
pembangunan yang begitu pesat hingga membawa kemajuan pada negeri tersebut.  Apa 
pandangan Yang Berhormat Menteri?  Terima kasih. 

Tuan Haji Mahfuz bin Omar [Pokok Sena]:  Kalah Ketua Pemuda ... 
Tan Sri Haji Muhyiddin bin Haji Mohd. Yassin:  Terima kasih Yang Berhormat, 

Tuan Yang di-Pertua.  Yang Berhormat dari Jasin membangkitkan soal apa yang harus 
kerajaan lakukan dalam hendak menangani kemungkinan-kemungkinan kesan daripada 
kegawatan kewangan atau pun krisis kewangan yang melanda dunia pada hari ini.  Saya 
fikir mungkin kita tunggu sedikit, Yang Amat Berhormat Timbalan Perdana Menteri waktu 
hendak menggulung itu nanti ada beberapa perkara yang akan dijelaskan dan ini mungkin 
akan memberikan lebih banyak pengetahuan atau pun informasi tentang apa yang akan 
dilakukan oleh kerajaan.  Saya telah jelaskan tadi bahawa memang kita tidak dapat 
mengelakkan bahawa apa yang sudah berlaku di banyak kawasan di rantau seperti 
Amerika dan Eropah ini akan membawa kesan kepada kita.  Akan tetapi, soalnya 
bagaimana kesannya?  Adakah itu serius atau tidak serius?  Apa sektornya sebagai contoh.  
Yang saya sebutkan contoh tadi dari segi perdagangan pasal kita masih berurus niaga 
dengan negara-negara itu.  Bukan sahaja negara seperti Amerika atau pun Eropah tetapi 
juga berurus niaga dengan negara yang berurusan dengan mereka seperti Jepun, China 
yang tentu ada juga mempunyai implikasi pada perdagangan Malaysia.   
■1920 

Ini sudah kita ambil kira, sebab itu pendekatan yang hendak kita buat sekarang ini 
supaya kalau pun ada kesannya bagaimana kita dapat orang kata mitigate impact daripada 
kesan yang negatif tadi.  Tidaklah sampai terlalu buruk sehingga kita menjejaskan ekonomi 
negara kita maka itu dari segi strategi untuk hendak menarik or mencari pasaran baru 
finding new market untuk produk-produk kita ini kita sedang tingkatkan sekarang ini.  Tidak 
kira di mana sehingga yang disebutkan tadi umpama di Timur Tengah.  Ini yang dahulu 
tidak dieksploitasi secara optimumnya kita hendak melihat pasaran di situ ataupun ke Afrika 
yang orang kata mungkin negara ini miskin tetapi ada juga negara-negara yang mampu 
untuk berdagang dengan Malaysia.  Walaupun sekecil mana menerusi  MATRADE sebagai 
contoh kita hendak pergi juga cari pasaran-pasaran sebegitu, kerana kita tidak boleh orang 
kata memilih-milih Tuan Yang di-Pertua. 

Dalam situasi di mana kemungkinan permohonan dan permintaan bagi produk –
produk Malaysia itu terjejas dengan sebab kemerosotan ekonomi di negara-negara utama 
seperti Amerika dan Eropah.  Maka kita ada orang kata tempat di mana kita boleh dapat 
sedikit setidaknya mengurangkan kesan tadi.  Ini inisiatif yang kita akan teruskan dan juga 
dari segi pelaburan yang penting bagi Malaysia kerana kalau di Amerika masalah timbul di 
Eropah sudah pun timbul banyak bank yang sudah pun orang kata bankrap dan 
sebagainya.  Maka kesannya ialah modal manakah sumber modal yang kita perolehi?  Kita 
dapati bahawa negara seperti Timur Tengah di GCC (Gulf Corporation Council) ini belum 
kita eksploitasi dengan sepenuhnya.   



Dato' Mukhriz bin Tun Mahathir [Jerlun]: Terima kasih Tuan Yang di-Pertua, terima kasih Yang Berhormat Menteri. Saya ingin menyentuh apa yang Yang Berhormat sebut tadi mengenai FTA dengan Amerika Syarikat. Kalau kita sudah tahu keadaan di Amerika Syarikat begitu tidak menentu bukan hanya dari segi ekonominya yang kian merosot, skandal kewangan dan juga pilihan raya yang bakal dilaksanakan tidak lama lagi. Tidakkah lebih wajar untuk kita buat masa ini tangguhkan dahulu perbincangan dan perundingan kita dengan pihak Kerajaan Amerika Syarikat tentang FTA ini sehinggalah keadaan lebih stabil dan kita benar-benar yakin bahawa segala yang kita putuskan itu akan mempertahankan ekonomi kita daripada sebarang masalah kelak. Yang keduanya, berkait juga dengan apa yang telah dibangkitkan oleh Yang Berhormat dari Pokok Sena mengenai lawatan-lawatan yang dibuat oleh kerajaan-kerajaan negeri di bawah Pakatan Rakyat. Contohnya Kerajaan Negeri Pulau Pinang yang telah diketuai oleh Ketua Menterinya sendiri ke Emiriyah Arab Bersatu di mana mereka sudah tentu mempromosikan negeri Pulau Pinang itu sebagai satu destinasi pelaburan yang baik. Tidakkah Yang Berhormat Menteri rasakan tidak adil bahawa Kerajaan Barisan Nasional yang telah sekian lama membangunkan negeri tersebut tetapi apabila kalah di pilihan raya tiba-tiba pihak Pakatan Rakyat pula mengambil kredit, belum cukup setahun jagung pun memerintah negeri itu tetapi mempromosikan negerinya seolah-olah dialah yang membawa pembangunan yang begitu pesat hingga membawa kemajuan pada negeri tersebut. Apa pandangan Yang Berhormat Menteri? Terima kasih. Tuan Haji Mahfuz bin Omar [Pokok Sena]: Kalah Ketua Pemuda ... Tan Sri Haji Muhyiddin bin Haji Mohd. Yassin: Terima kasih Yang Berhormat, Tuan Yang di-Pertua. Yang Berhormat dari Jasin membangkitkan soal apa yang harus kerajaan lakukan dalam hendak menangani kemungkinan-kemungkinan kesan daripada kegawatan kewangan atau pun krisis kewangan yang melanda dunia pada hari ini. Saya fikir mungkin kita tunggu sedikit, Yang Amat Berhormat Timbalan Perdana Menteri waktu hendak menggulung itu nanti ada beberapa perkara yang akan dijelaskan dan ini mungkin akan memberikan lebih banyak pengetahuan atau pun informasi tentang apa yang akan dilakukan oleh kerajaan. Saya telah jelaskan tadi bahawa memang kita tidak dapat mengelakkan bahawa apa yang sudah berlaku di banyak kawasan di rantau seperti Amerika dan Eropah ini akan membawa kesan kepada kita. Akan tetapi, soalnya bagaimana kesannya? Adakah itu serius atau tidak serius? Apa sektornya sebagai contoh. Yang saya sebutkan contoh tadi dari segi perdagangan pasal kita masih berurus niaga dengan negara-negara itu. Bukan sahaja negara seperti Amerika atau pun Eropah tetapi juga berurus niaga dengan negara yang berurusan dengan mereka seperti Jepun, China yang tentu ada juga mempunyai implikasi pada perdagangan Malaysia. #1920. Ini sudah kita ambil kira, sebab itu pendekatan yang hendak kita buat sekarang ini supaya kalau pun ada kesannya bagaimana kita dapat orang kata mitigate impact daripada kesan yang negatif tadi. Tidaklah sampai terlalu buruk sehingga kita menjejaskan ekonomi negara kita maka itu dari segi strategi untuk hendak menarik or mencari pasaran baru finding new market untuk produk-produk kita ini kita sedang tingkatkan sekarang ini. Tidak kira di mana sehingga yang disebutkan tadi umpama di Timur Tengah. Ini yang dahulu tidak dieksploitasi secara optimumnya kita hendak melihat pasaran di situ ataupun ke Afrika yang orang kata mungkin negara ini miskin tetapi ada juga negara-negara yang mampu untuk berdagang dengan Malaysia. Walaupun sekecil mana menerusi MATRADE sebagai contoh kita hendak pergi juga cari pasaran-pasaran sebegitu, kerana kita tidak boleh orang kata memilih-milih Tuan Yang di-Pertua. Dalam situasi di mana kemungkinan permohonan dan permintaan bagi produk- produk Malaysia itu terjejas dengan sebab kemerosotan ekonomi di negara-negara utama seperti Amerika dan Eropah. Maka kita ada orang kata tempat di mana kita boleh dapat sedikit setidaknya mengurangkan kesan tadi. Ini inisiatif yang kita akan teruskan dan juga dari segi pelaburan yang penting bagi Malaysia kerana kalau di Amerika masalah timbul di Eropah sudah pun timbul banyak bank yang sudah pun orang kata bankrap dan sebagainya. Maka kesannya ialah modal manakah sumber modal yang kita perolehi? Kita dapati bahawa negara seperti Timur Tengah di GCC (Gulf Corporation Council) ini belum kita eksploitasi dengan sepenuhnya.